CELEX: 62009CN0329
Language: fi
Date: 2009-08-17 00:00:00
Title: Asia C-329/09 P: Valitus, jonka Iride SpA, aiemmin AMGA SpA, on tehnyt 17.8.2009 yhteisöjen ensimmäisen oikeusasteen tuomioistuimen (laajennettu kahdeksas jaosto) asiassa T-300/02, AMGA v. komissio, 11.6.2009 antamasta tuomiosta

7.11.2009   
            
            
               FI
            
            
               Euroopan unionin virallinen lehti
            
            
               C 267/41
            
         Valitus, jonka Iride SpA, aiemmin AMGA SpA, on tehnyt 17.8.2009 yhteisöjen ensimmäisen oikeusasteen tuomioistuimen (laajennettu kahdeksas jaosto) asiassa T-300/02, AMGA v. komissio, 11.6.2009 antamasta tuomiosta
   (Asia C-329/09 P)
   2009/C 267/72
   Oikeudenkäyntikieli: italia
   
      Asianosaiset
   
   
      Valittaja: Iride SpA, aiemmin AMGA SpA (edustajat: asianajajat L. Radicati di Brozolo ja T. Ubaldi)
   
      Muut osapuolet: Euroopan yhteisöjen komissio ja A2A SpA, aiemmin ASM Brescia SpA
   
      Vaatimukset
   
   
               —
            
            
               on kumottava asiassa T-300/02 annettu tuomio tosiseikkojen vääristelyn ja ensimmäisen oikeusasteen tuomioistuimen näiden tekijöiden perusteella tekemien oikeudellisten päätelmien virheellisyyden vuoksi siltä osin kuin se totesi, ettei riidanalainen päätös (1) koske Azienda Mediterranea Gas e Acqua SpA:ta (AMGA) erikseen ja että tämän asiassa T-300/02 nostama kanne jätetään tutkimatta
            
         
               —
            
            
               on todettava, että asiassa T-300/02 nostettu kanne voidaan ottaa tutkittavaksi, ja se on palautettava ensimmäisen oikeusasteen tuomioistuimen ratkaistavaksi Euroopan yhteisöjen tuomioistuimen perussäännön 61 artiklan mukaisesti
            
         
               —
            
            
               on velvoitettava komissio maksamaan molemmissa oikeusasteissa aiheutuneet oikeudenkäyntikulut
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa yhteen ainoaan valitusperusteeseen, joka koskee tosiseikkojen vääristelyä ja sitä, että ensimmäisen oikeusasteen tuomioistuin on tehnyt EY 230 artiklan neljännen kohdan ja vakiintuneen oikeuskäytännön vastaisia virheellisiä oikeudellisia päätelmiä tuomion sisältämien epätäsmällisten toteamusten perusteella. Ensimmäisen oikeusasteen tuomioistuin on erityisesti Iriden mukaan vääristellyt täysin niitä seikkoja, jotka valittajana oleva yritys on esittänyt tuomioistuimen arvioitavaksi sen toteamiseksi, että AMGA on riidanalaisen ohjelman nojalla myönnetyn sellaisen yksittäisen tuen todellinen edunsaaja, jonka komissio oli määrännyt perittäväksi takaisin. Tosiseikkojen vääristelyn vuoksi ensimmäisen oikeusasteen tuomioistuin on tehnyt virheellisen oikeudellisen päätelmän katsoessaan, että riidanalainen päätös ei koske valittajana olevaa yritystä erikseen ja että sen kanne jätetään tutkimatta.
   
      (1)  Valtiontuesta, joka koskee Italian myöntämiä verovapautuksia ja halpakorkoisia lainoja yleishyödyllisille laitoksille, joiden osake-enemmistö on julkisessa omistuksessa, 5.6.2002 tehty komission päätös 2003/193/EY (EUVL L 77, s. 21).